**Adina-Ioana Vălean** (født 16. februar 1968 i Țintea i Prahova i Romania) er en rumensk politiker (Partidul Național Liberal). I november 2019 ble hun utnevnt som Romanias europakommissær for transport i Von der Leyen-kommisjonen.

Liv og virke
------------

### Bakgrunn

Vălean har bacherlorgrad i matematikk fra Universitetet i București, mastergrad i europeisk integrasjon og sikkerhetsstudier, og høyeregradsstudier i nasjonal sikkerhet og forsvarsspørsmål.

### Yrkeskarriere

Hun var matematikklærer ved en ungdomsskole i București (1990–1997) før hun i 1997 ble ansatt i Ungdoms- og idrettsdepartementet som direktør med ansvar for samarbeidet mellom fylkenes ungdoms- og idrettsorganisasjoner og ikke-statlige ungdoms- og idrettsorganisasjoner. Etter to år i denne stillingen arbeidet hun til 2001 som programdirektør for Asociația Română pentru libertate și dezvoltare (Den rumenske forening for frihet og utvikling) og til 2004 som direktør for Fundația «Institutul pentru liberă inițiativă» (Legatet «Instituttet for en fri markedsøkonomi»).

### Politisk karriere

Hun ble medlem av Partidul Național Liberal (PNL) i 1999, og mellom 2000 og 2002 var hun generalsekretær for partiets ungdomsorganisasjon. I 2006 ble hun visepresident av fylkesorganisasjonen PNL i Prahova.

Vălean var medlem av Romanias parlament fra 2004 til 2006 som representant for Călărași. Fra oktober 2006 til desember samme år var hun såkalt euroobservatør for PNL i Europaparlamentet, og da Romania ble medlem av EU 1. januar 2007 ble hun automatisk medlem av Europaparlamentet. Hun er blitt gjenvalgt flere ganger, senest ved valget i 2019.

Hun tilhørte den politiske gruppen Alliansen av liberale og demokrater for Europa til og med 2014, og fra 2014 Det europeiske folkepartiets gruppe. Hun var fra juli 2014 til januar 2017 visepresident i Europaparlamentet. I november 2019 ble hun foreslått av Romania som dette landets europakommissær for transport i Europakommisjonen.

Familie
-------

Vălean er gift med Crin Antonescu, som er en tidligere PNL-formann, president av Romanias senat og midlertidig president av Romania mens daværende president Traian Băsescu var suspendert av parlamentet i 2012.

Referanser
----------

1. ↑   www.president.gov.ua[Hentet fra Wikidata]
2. 1 2  «Adina-Ioana VĂLEAN - MEP | EPP Group in the European Parliament». *www.eppgroup.eu*. Arkivert fra originalen 7. november 2019. Besøkt 8. november 2019.
3. 1 2 3 4 5  «Adina Valean - Biografie». *Ziare.com* **(rumensk)**. Besøkt 9. november 2019.
4. ↑  «Adina-Ioana VĂLEAN - Alegeri Europarlamentare 2019» **(rumensk)**. 10. mai 2019. Besøkt 9. november 2019.
5. ↑  «European Internet Forum - Speaker Profile». *www.internetforum.eu*. Besøkt 9. november 2019. [*død lenke*]
6. ↑  «Cine este Adina Vălean, propusă comisar european pe Transporturi din partea României». *Mediafax.ro* **(rumensk)**. Besøkt 9. november 2019.
7. ↑  «Deputat de Călărași în mandatul 2004-2008, Adina Vălean va fi comisar european». *Obiectiv* **(rumensk)**. 6. november 2019. Besøkt 9. november 2019.
8. ↑  Gurzu, Anca (6. november 2019). «Adina-Ioana Vălean picked for transport commissioner job». *POLITICO*. Besøkt 8. november 2019.
9. ↑  «Home | Adina-Ioana VĂLEAN | Abgeordnete | Europäisches Parlament». *www.europarl.europa.eu* **(tysk)**. Besøkt 8. november 2019.
10. ↑  «SUSPENDAREA PREŞEDINTELUI BĂSESCU E CONSTITUŢIONALĂ. Antonescu este PREŞEDINTE INTERIMAR». *Mediafax.ro* **(rumensk)**. Besøkt 10. november 2019.

Eksterne lenker
---------------

* (ro) Offisielt nettsted Rediger på Wikidata

* (en) Adina-Ioana Vălean – kategori av bilder, video eller lyd på Commons Rediger på Wikidata
* Adina Ioana Vălean på Twitter Rediger på Wikidata

* Adina Ioana Vălean på Facebook Rediger på Wikidata
* (en) Adina Ioana Vălean hos Europaparlamentet Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** Munzinger (iba)
 |

Portal: Den europeiske union